  Майя Бывальцева Ижкарысь 14 аресъем фигуристка Алина Загитова Пермьын Россилэн Кубокезлэн люкетаз вормиз. Ӵошатсконлэн йылпумъян люкетэз ортчиз 30-тӥ коньывуонэ, ивортэ «». Хоккеен шудонъя «Ижсталь» клублэн валтӥсь тренерезлэн нылыз 194,89 балл люказ. Кыкетӥ луиз Санкт-Петербургысь Станислава Константинова, со Загитовалы 1-лэсь трос балл келяз. Куинетӥ инты басьтӥз Ижкарысь ик Алиса Лозко, али со Санкт-Петербурглэсь данзэ уте. ВАТСАН Алина Загитова вордскиз Ижкарын 2002-тӥ арын 18-тӥ куартолэзе. 2015-тӥ арозь Ижкарысь нылпи спортшколаын дышетскиз. Али со Москваын улэ, Этери Тутберидзеен ужа. Пӧртэм аръёсы солэн дышетскисьёсыз вал Юлия Липницкая но Серафима Саханович. Тегъёс: Спорт Ижкар Удмуртия Россия фигурнойнискылан  